section_heading: Objava
paragraph_text: Iako su smatrali da je Lakeova akustična pjesma "Still....You Turn Me On" zvučala kao najbolji izbor za singl, Emerson, Lake i Palmer nisu je objavili kao singl jer Palmer nije svirao na njoj i jer je najmanje predstavljala album odnosno glazbeni stil na njemu. Umjesto te pjesme grupa je za singl izabrala svoju interpretaciju pjesme "Jerusalem", a za B-stranu tog singla izabrali su odbačenu studijsku snimku pjesme "When the Apple Blossoms Bloom in the Windmills of Your Mind I'll Be Your Valentine". Taj je singl objavljen 30. studenoga 1973., no nije se pojavio na britanskim glazbenim ljestvicama jer je BBC radiostanicama zabranio da je emitiraju.